Arranca una nova temporada de la iniciativa un “Café amb Salva Torrent”
11 de setembre de 2024

• Es tracta de donar l'oportunitat perquè els veïns i veïnes transmeten de primera mà al primer edil les seues idees, propostes i visió del municipi.

L'Ajuntament de l'Eliana, en concret Alcaldia, ha començat una nova temporada de la iniciativa un “Café amb Salva Torrent”. Es tracta d'obrir les portes del despatx de l'alcalde de l'Eliana, Salva Torrent, perquè els veïns i veïnes del municipi puguen acostar-se i transmetre-li al primer edil i en primera persona les seues idees, propostes i visió del municipi per a fer entre tots i totes una Eliana millor.

D'aquesta manera, els primers dimarts de cada mes la ciutadania pot reservar cita amb l'alcalde i durant uns 30 minuts podran conversar en el despatx d'Alcaldia per a intercanviar opinions. La iniciativa, que es va posar en marxa el mes d'abril passat, ha atés una vintena d’elianers i elianeres que han pogut transmetre els seus suggeriments o preocupacions a l'alcalde de l'Eliana.

S'han habilitat quatre torns de visita, dos al matí i altres dos a la vesprada per a facilitar la possibilitat de participació. En definitiva, es tracta d'una oportunitat per a acostar el despatx d'Alcaldia a la ciutadania.

Cal recordar que ja està disponible i oberta l'agenda dels pròxims mesos. Les persones interessades a participar en aquesta iniciativa poden contactar a través de l'adreça de correu uncafeconsalvatorrent@leliana.es o a través del número de telèfon 664051364.